何桂藍

何桂藍，花名「立場姐姐」，香港民主派政治家，曾經喺《立場新聞》做過記者。

何桂藍因為喺反送中運動嘅直播採訪帶有獨特風格同埋喺元朗恐襲嗰時同林卓廷畀班持械白衫恐怖分子襲擊而出名。

2020年，何桂藍準備參選第7屆香港立法會選舉，喺民主派初選新界東選區得票最高。2020年7月30號，佢同其他抗爭陣營嘅參選者一樣，畀港共政府剝奪佢嘅參選資格。

2021年2月28號，律政司以港版國安法「串謀顛覆國家政權」嘅罪名老屈包括何桂藍在內嘅47位參與民主派初選嘅參與者。港版國安法指定法官、總裁判官蘇惠德，由3月1號到4號喺西九龍裁判法院馬拉松式開庭。何桂藍喺法庭講咗五分鐘嘅陳辭，講明唔會接受任何限制言論自由嘅保釋條件，但蘇惠德攞國家安全做藉口唔畀佢保釋。

針對2020年香港民主派初選嘅檢控同拘捕

何桂藍嘅Facebook個人帳戶
何桂藍嘅Facebook公開專頁

香港記者
香港泛民主派人士